Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: védelméről és a közérdekű adatok nyilvánosságáról szóló 1992. évi LXIII. törvény 23. § (2) bekezdése alapján az
Paragraph Index: 1599

védelméről és a közérdekű adatok nyilvánosságáról szóló 1992. évi LXIII. törvény 23. § (2) bekezdése alapján az információs jogok érvényesülésének elősegítése érdekében az alábbi ajánlást teszem: — Az információs önrendelkezési jog rendeltetésszerű gyakorlása érdekében az Etv.-ben indokolt lenne meghatározni az iratokban szereplők csoportjait és jogaikat. — Az elhunyt érintettek hozzátartozóinak jogairól e törvényben önállóan kellene rendelkezni. — A hozzátartozók által megismerhető iratok körét — mely az állambiztonsági szolgálatoknak az elhalt személy életére vagy halálára vonatkozó befolyását tartalmazza — a kegyeleti joggal összhangban e törvényben szükséges szabályozni. — Amennyiben az elhalt hálózati személyként vett részt a szolgálatok tevékenységében, az erre vonatkozó iratok a hozzátartozó számára csak jogának vagy jogos érdekének igazolása esetén legyenek kiadhatók. — A nem jogállami elvek alapján működő titkosszolgálatok által pártokról, szervezetekről, politikai csoportosulásokról szerzett adatok, információk kutatásának szabályait is e törvényben kell szabályozni. — A külföldi kutatók munkájának lehetővé tétele érdekében a személyes adatok azonos védelmének megállapításához a külföldiek levéltári kutatása során című, az igazságügy-miniszter és az adatvédelmi biztos által kiadott 8001/1999. (IK 6.) IM tájékoztatóban foglaltak hatályát ki kell terjeszteni az e törvény alapján kutatni kívánókra is. — Az Etv. 25/H. § (4) bekezdése alapján az utódszervezetek birtokában maradt iratok tekintetében az információs önrendelkezési jogot a jelenleg működő szolgálatoknak kell — a törvényes keretek között — biztosítaniuk. — Azokat a személyes tárgyakat, melyek az állambiztonsági szervek tevékenységével összefüggésben kerültek az iratokat kezelő birtokába, tulajdonosának vagy az ő halála esetén közeli hozzátartozójának kérelmére át kell adni úgy, hogy a kiadást megelőzően arról másolatot (fényképet, filmfelvételt stb.) kell készíteni, mely alkalmas arra, hogy a kutatások során forrásként szolgáljon. — Amennyiben az irat nem másolható, vagy a másolat (fénykép, filmfelvétel stb.) nem alkalmas kutatási célok betöltésére, és az irat szükséges a kor megismeréséhez, illetve kutatások általi megismertetéséhez, úgy annak kiadását az irat kezelője megtagadhatja. — A nyilvános, vagy a nyilvánosság számára megismerhető tanácskozásokkal, rendezvényekkel összefüggésben (például az Ellenzéki Kerekasztal tanácskozásai, Nagy Imre és mártírtársai újratemetése) keletkezett iratokat a személyes adatok védelmének figyelembevételével nemcsak kutatási célból lehet kiadni, hanem a történeti tudományok szakmai szabályai szerint, a személyiségi jogok tisztelete mellett forrásanyagként is közzé lehet tenni. Budapest, 1999. július 16. Dr. Majtényi László (225/K/1999) * * * A „Kriminális” című hetilap által közölt dokumentumok államtitokká minősítésének jogszerűségével kapcsolatos adatvédelmi biztosi a j á n l á s I. A „Kriminális” című hetilap 1999. május 27-i száma négy olyan dokumentumrészletet tett közzé, amelyek összefüggésben álltak az Országgyűlés „A politikusokról és más közéleti személyiségekről, valamint azok családtagjairól az előző parlamenti ciklusban folytatott törvénytelen és titkos adatgyűjtést vizsgáló bizottsága” eljárásával. A nyilvánosságra hozatalt követően az Országos Rendőr-főkapitányság Szervezett Bűnözés Elleni Igazgatósága államtitoksértés alapos gyanúja miatt eljárást indított Juszt László, a hetilap főszerkesztője ellen.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes